**Klaipėdos miesto nekilnojamojo kultūros paveldo vertinimo tarybos 2018-12-20 posėdžio nutarimai**

2018 m. gruodžio d. 20 Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM - 4):

1. Klaipėdos Kristaus Karaliaus bažnyčiai, adresu Bokštų g. 10, Klaipėda, suteikti teisinę apsaugą, įrašant į Kultūros vertybių registrą kaip turintį architektūrinę, istorinę ir sakralinę vertę objektą bei suteikiant jai vietinį reikšmingumo lygmenį;

2. Atidėti klausimą dėl Tilžės g. 12, Klaipėda, svarstyti kitame posėdyje, kai bus pateikta patikslinta vertinimo medžiaga;

3. Pastato Naujoji Uosto g. 12, Klaipėda nesiūlyti įrašyti į Kultūros vertybių registrą;

4. Pastatui Bangų g. 4, Klaipėda patikslinti vertingąsias savybes;

5. Pastatui Vilties g. 7, Klaipėda nesuteikti teisinės apsaugos. Rekomenduojama išsaugoti pastato tipologiją, aukštingumą, architektūrinę stilistiką, fasadų centrinę kompoziciją su įėjimo portalu, stogo dangos medžiagiškumą (molio čerpės) bei fasadų apdailos tipą (lygus tinkas);

6. Pastatui Tilžės g. 22, Klaipėda netikslinga suteikti teisinę apsaugą. Rekomenduojama išsaugoti pastato tipologiją, aukštingumą, architektūrinę stilistiką, fasadų apdailos tipą (lygus tinkas) bei gatvės fasado centrinę simetrinę kompoziciją, kurioje dominuoja rizalito vertikalė ir langus apjungiančių profiliuotų traukių horizontalės;

7. Objektui Didžioji Vandens g. 18, Klaipėda netikslinga suteikti teisinę apsaugą.